Suomen Kuntaliiton, Suomen Kiertovoima KIVOn ja Suomen Apteekkariliiton yhteinen sopimusmalli ja suositus lääkejätteiden keräämisestä sopimiseksi

SOPIMUS Lääkejätteiden keräämisestä ja noudosta

1. Sopimusosapuolet ja sopimuksen kohde

X:n jätehuoltolaitos (Y-tunnus      ), jäljempänä (X) ja Y:n apteekki (Y-tunnus      ), jäljempänä (apteekki) ovat tehneet seuraavan sisältöisen sopimuksen kotitalouksien lääkejätteiden sekä neulojen, ruiskujen ja elohopeaa sisältävien kuumemittarien keräämisestä ja noudosta:

1. Apteekin tehtävät

Apteekki ottaa maksutta vastaan kotitalouksista tuodut lääkejätteet (kiinteät, nestemäiset, salvat, suihkepullot yms.) sekä ruiskut, neulat ja elohopeaa sisältävät kuumemittarit.

Apteekkihenkilökunta asettaa tuodut lääkejätepaketit/-pussit sellaisenaan keräysastiaan, jodipitoiset lääkkeet omaan keräysastiaansa ja elohopeaa sisältävät kuumemittarit niille tarkoitettuun astiaan. Ruiskut ja neulat asettaa tuoja itse niille tarkoitettuun keräysastiaan. Apteekilla on oikeus kieltäytyä ottamasta vastaan huumeruiskuja ja -neuloja.

Apteekki ei saa ottaa vastaan lääkärien tai hammaslääkärien/-asemien tai muiden vastaavien lääkejätteitä, tartuntavaarallisia jätteitä, neuloja, leikkuuveitsiä, ruiskuja eikä mitään muitakaan vaarallisia jätteitä.

Apteekin henkilökunta opastaa mahdollisuuksien mukaan asiakkaita lääkejätteiden palauttamisessa. Lajitteluohjeilla pyritään asiakkaiden henkilösuojan turvaamiseen, lajittelun ja käsittelyn työturvallisuuden parantamiseen sekä lääkkeiden väärinkäytön estämiseen jätehuoltoketjun aikana. Asiakkaita opastetaan seuraavasti:

* Lääkkeistä poistetaan potilastietoja sisältävät merkinnät ja ne tuodaan apteekkiin läpinäkyvässä, tiiviissä muovipussissa.
* Tabletit ja kapselit poistetaan alkuperäispakkauksistaan. Läpipainopakkauksissa olevia tabletteja ja kapseleita ei tarvitse irrottaa pakkauksistaan. Tyhjät lasipurkit voi viedä lasinkeräykseen ja tyhjät muovipurkit jäteastiaan.
* Nestemäiset aineet palautetaan alkuperäispakkauksissa.
* Joditabletit ja jodia sisältävät lääkkeet opastetaan palauttamaan apteekkiin aina erikseen alkuperäispakkauksessaan.
* Elohopeaa sisältävät kuumemittarit opastetaan palauttamaan erikseen.
* Ruiskut ja neulat opastetaan palauttamaan erikseen.

Tuojalta tiedustellaan, onko lääkejätteiden joukossa em. erityisesti kohdeltavia jätteitä, ja jos on, kehotetaan asiakasta ottamaan ne erilleen. Väärin pakatut lääkejätteet voivat olla erittäin vakava työturvallisuusriski, joten opastukseen tulee kiinnittää huomiota vastaanottotilanteessa.

Lääkejätteiden keräysastiaan ei saa laittaa tartuntavaarallisia jätteitä, ei neuloja ja ruiskuja, ei kemikaalijätteitä eikä mitään muutakaan jätettä.

1. Apteekin omat lääke- ja kemikaalijätteet

Apteekki saa asettaa lääkejätteiden keräysastiaan omia vanhentuneita lääkkeitään ja lääkeraaka-ainejätteitään tiiviissä läpinäkyvässä muovipussissa. Lääkkeet tulee mahdollisuuksien mukaan turvallisuussyistä johtuen poistaa alkuperäispakkauksistaan. Ns. huumaavaan ryhmään kuuluvat lääkkeet on ehdottomasti aina poistettava alkuperäispakkauksistaan.

X huolehtii lääkejätekuljetuksen yhteydessä myös apteekin omien kemikaalijätteiden kuljetuksesta vaarallisten jätteiden asemalle ja käsittelystä, mikäli em. jätteitä on vähäisiä määriä. Apteekin kemikaalijätteet tulee asettaa esim. pahvilaatikossa lääkejätekeräysastian viereen ja laatikon päälle teksti; kemikaalijätettä. Jokaiseen kemikaaliastiaan tulee lisäksi merkitä, mitä jätettä ja kuinka paljon se sisältää.

1. X:n tehtävät

X noutaa kustannuksellaan em. jätteet sovitun mukaisesti

1. [ ]  täytä lkm viikon välein. Jos astia täyttyy ennen noutokierrosta, X käy tyhjentämässä astian erikseen tyhjennysilmoituksen perusteella täytä lkm arkipäivän kuluessa.
2. [ ]  täytä lkm arkipäivän kuluessa tyhjennysilmoituksen saatuaan.

Astioiden noutaja merkitsee astioihin kontrollin vuoksi apteekin nimen.

X huolehtii vaarallisten jätteiden siirtoa koskevan siirtoasiakirjan laatimisesta.

1. Yhteyshenkilöt

X:n yhteyshenkilöt

Sopimusasiat: täytä henkilön nimi ja yhteystiedot

Noutotilaukset: täytä henkilön nimi ja yhteystiedot

Apteekin yhteyshenkilöt

Sopimusasiat: täytä henkilön nimi ja yhteystiedot

Noutotilaukset: täytä henkilön nimi ja yhteystiedot

1. Turvallisuus

X vastaa siitä, että X:n työntekijät ja kuljetuksen suorittajat on koulutettu käsittelemään lääkejätteitä turvallisesti.

Apteekki vastaa siitä, että apteekin koko henkilökunta tuntee tämän sopimuksen sisällön ja noudattaa sitä. Apteekki noudattaa X:n lajittelu- ja pakkausohjeita ja ohjeistaa asiakkaitaan toimimaan em. ohjeiden mukaisesti. Apteekki ei ole vastuussa asiakkaan antamasta väärästä tiedosta. Apteekin tulee kiinnittää huomiota lääkejätteiden turvalliseen vastaanottoon ja varastointiin.

1. Sopimuksen siirto

Tätä sopimusta ei voi kumpikaan osapuoli siirtää kolmannelle osapuolelle ilman toisen osa-puolen suostumusta.

1. Sopimuksen voimassaoloaika

Tämä sopimus on voimassa toistaiseksi. Molemminpuolinen irtisanomisaika on 3 kk. Irtisanominen on tehtävä kirjallisesti. Muutokset sopimukseen tehdään yksimielisesti ja kirjallisesti.

Mikäli sopijapuoli ei noudata tässä sopimuksessa sovittuja ehtoja, on kummallakin sopijapuolella oikeus purkaa sopimus välittömästi.

1. Erimielisyydet

Tästä sopimuksesta aiheutuvat erimielisyydet ratkaistaan ensisijaisesti neuvotteluteitse. Kaikki sopimuksen pätevyyttä, tulkintaa ja soveltamista koskevat erimielisyydet, joista ei voida sopia osapuolten kesken, ratkaistaan Z:n käräjäoikeudessa.

Tätä sopimusta on tehty kaksi yhtäpitävää kappaletta, yksi kummallekin osapuolelle.

Paikka ja pvm

|  |  |
| --- | --- |
| Y:n apteekki | X |
| \_\_\_\_\_\_\_\_\_\_\_\_\_\_\_\_\_\_nimenselvennys asema organisaatiossa | \_\_\_\_\_\_\_\_\_\_\_\_\_\_\_\_\_\_\_nimenselvennysasema organisaatiossa |